CELEX: 62021CN0402
Language: fi
Date: 2021-06-30 00:00:00
Title: Asia C-402/21: Ennakkoratkaisupyyntö, jonka Raad van State (Alankomaat) on esittänyt 30.6.2021 – Staatssecretaris van Justitie en Veiligheid, E ja C v. S ja Staatssecretaris van Justitie en Veiligheid

27.9.2021   
            
            
               FI
            
            
               Euroopan unionin virallinen lehti
            
            
               C 391/9
            
         
      Ennakkoratkaisupyyntö, jonka Raad van State (Alankomaat) on esittänyt 30.6.2021 – Staatssecretaris van Justitie en Veiligheid, E ja C v. S ja Staatssecretaris van Justitie en Veiligheid
      (Asia C-402/21)
      (2021/C 391/14)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Raad van State
      
         Pääasian asianosaiset
      
      
         Valittajat: Staatssecretaris van Justitie en Veiligheid, E ja C
      
         Vastapuolet: S ja Staatssecretaris van Justitie en Veiligheid
      
         Ennakkoratkaisukysymykset
      
      
                  1)
               
               
                  Voivatko Turkin kansalaiset, joilla on päätöksen N:o 1/80 (1) 6 tai 7 artiklassa tarkoitetut oikeudet, vedota vielä päätöksen N:o 1/80 13 artiklaan?
               
            
                  2)
               
               
                  Seuraako päätöksen N:o 1/80 14 artiklasta, että Turkin kansalaiset eivät voi enää vedota päätöksen N:o 1/80 13 artiklaan, jos he henkilökohtaisen käyttäytymisensä vuoksi muodostavan todellisen, välittömän ja riittävän vakavan uhan, joka vaikuttaa yhteiskunnan olennaiseen etuun?
               
            
                  3)
               
               
                  Voiko uusi rajoitus, jonka mukaan Turkin kansalaisten oleskeluoikeus voidaan lakkauttaa yleisen järjestyksen perusteella myös 20 vuoden jälkeen, olla perusteltavissa tähän uuteen rajoitukseen johtaneella yhteiskunnallisten käsitysten muuttumisella? Riittääkö tässä yhteydessä se, että uudella rajoituksella pyritään yleistä järjestystä koskevaan tavoitteeseen, vai vaaditaanko myös, että rajoitus soveltuu tämän tavoitteen saavuttamiseen eikä sillä ylitetä sitä, mikä on tarpeen tämän tavoitteen saavuttamiseksi?
               
            
         (1)  ETY:n ja Turkin välisen assosiaation kehittämisestä 19.9.1980 tehty assosiaationeuvoston päätös N:o 1/80.